ועדת סל התרופות פרסמה הבוקר את רשימת התרופות והטיפולים שיתווספו לסל בשנה הקרובה, כשבין התרופות שאושרו ניתן למצוא את ה-PrEP, אותו כדור המיועד למנוע הדבקה ב-HIV במקרה של מגע מיני לא מוגן.



כבר בשלבי הדיונים הראשונים ועדת הסל דרגה במקום גבוה את ה-PrEP, אשר עד כה ניתן בסבסוד, ועלותו הייתה כ-300 שקלים בחודש, כאשר העלות המקורית של הטיפול הינה כ-2,000 שקלים. לצד הטיפול המנוע, גם בתרופות "פיפלטרו", "דלסטריגו" ו-"דובאטו", המיועדות לאנשים החיים עם HIV אושרו ונכנסו לסל.



בישיבות המקדימות של הועדה עלה הדיון סביב שאלת ה-PrEP (פרפ), כאשר הנקודה המרכזית שעלתה היא האם משרד הבריאות צריך לקחת אחריות על מגע מיני לא מוגן של הציבור ומנגד האם הכנסה של התרופה לסל לא תעודד את העניין.



אך בסופו של דבר, ובפרט לאור מחקרים שהראו ירידה דרמטית בהדבקות חדשות, בקרב קבוצות סיכון בעולם, הוחלט להכניס את התרופה לסל. הערכות אומרות כי לאחר המהלך ה-פרפ לא יינתן ללא שלום כלל, אך צפוייה הוזלה משמעותית במחירו כיום (כ-300 שקלים בחודש), עבור המטופלים.